Finalitzen les accions formatives del projecte T’Acompanyem
05 de desembre 2019

![](/media/5bqhtfez/91-tacompanyem-2019-1.jpg)  

Durant l'última setmana han tingut lloc les últimes accions formatives del projecte T'Acompanyem les quals han consistit en un curs de conducció-operació de carretó i pont grua i en un curs de control d'accessos.

En primer lloc, el curs de conducció-operació de carretó i pont grua ha tingut una duració de 25 hores i han participat un total de 23 persones. L'objectiu del curs s'ha centrat en adquirir formació i informació teòrico-pràctica, així com les tècniques preventives específiques per conduir els carretons elevadors de manera segura, a més de capacitar i acreditar formació necessària en prevenció de riscos laborals.  

![](/media/wywmjebm/91-tacompanyem-2019-3.jpg)  

El segon dels cursos finalitzats esta setmana ha sigut el de control d'accessos que ha tingut una duració de 20 hores i en el qual han participat 19 persones. L'objectiu del curs ha sigut dotar de la preparació necessària per a l'habilitació de personal de control d'accés, conéixer les funcions d'admissió i control d'accés del públic a l'interior de determinats establiments i indústries. Així mateix, també s'ha oferit, de manera transversal, un mòdul formatiu de plataformes mòbils de personal.

El projecte T’Acompanyem ha sigut impulsat des dels departaments de Promoció Econòmica i Indústria i Serveis Socials, i ha sigut finançat pel Fons Social Europeu, a través d'una subvenció atorgada a l'Ajuntament de Sagunt per part de Vicepresidència i la Conselleria d'Igualtat i Polítiques Inclusives.​​  

![](/media/m1ljmqvd/91-tacompanyem-2019-2.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/finalitzen-les-accions-formatives-del-projecte-t-acompanyem/ "Facebook")
*   [](http://twitter.com/share?url=https://aytosagunto.es/va/actualitat/finalitzen-les-accions-formatives-del-projecte-t-acompanyem/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzen-les-accions-formatives-del-projecte-t-acompanyem/ "Linked In")
*   [](mailto:?body=https://aytosagunto.es/va/actualitat/finalitzen-les-accions-formatives-del-projecte-t-acompanyem/)